Държавен вестник, бр. 108, 2003 г., стр. 7

Б Р О Й  108
Д Ъ Р Ж А В Е Н   В Е С Т Н И К
С Т Р .  7
МИНИСТЕРСТВО
НА ОБРАЗОВАНИЕТО И НАУКАТА
ПРОГРАМА
между правителството на Република Бълга-
рия и правителството на Република Македо-
ния за сътрудничество в областта на образо-
ванието и науката за периода 2001—2003 г.
(Одобрена с Решение № 65 от 5 февруари 2002 г.
на Министерския съвет. В сила от 20 ноември
2003 г.)
Правителството на Република България и
правителството на Република Македония, на-
ричани по-долу “договарящите страни”,
водени от желанието да развиват безпрепят-
ствено сътрудничество в областта на образова-
нието и науката,
убедени, че това сътрудничество ще допри-
нася за укрепването на приятелските отноше-
ния, доверието и разбирателството между две-
те страни,
решени да се придържат към принципите на
Заключителния акт от Конференцията за си-
гурност и сътрудничество в Европа от Хелзин-
ки 1975 г., Парижката харта за Нова Европа,
както и на Европейската културна конвенция,
в изпълнението на двустранната Спогодба за
сътрудничество в областта на образованието и
науката, подписана на 15 май 2000 г. в Скопие,
се договориха следното:
I. Наука
Член 1
 (1) Договарящите страни насърчават раз-
витието на взаимоотношенията и прякото на-
учно и научно-техническо сътрудничество меж-
ду Българската академия на науките и
Македонската академия на науките и изкуст-
вата, изследователските институти, висшите
училища, предприятията и научните дружест-
ва чрез сключване на договори между съответ-
ните партньори за разработване на конкретни
научни проекти по въпроси от взаимен научен
интерес.
(2) Договарящите страни насърчават форми-
рането и изследователската дейност на смесена
комисия на историци по теми от общ интерес.
Член 2
Договарящите страни поощряват сключва-
нето и изпълнението на Споразумение за научно
и научно-техническо сътрудничество между
Министерството на образованието и науката на
Република България и Министерството на обра-
зованието и науката на Република Македония.
Член 3
Договарящите страни подпомагат развити-
ето на научното и научно-техническото сътруд-
ничество чрез:
а) осъществяване на общи изследователски
проекти и програми по теми от общ интерес,
както и при участие в европейски програми за
наука и технологии;
б) обмен на учени, изследователи, специалис-
ти, включени в осъществяването на договорени-
те общи изследователски проекти и програми;
в) обмен на публикации и информация с
научен и технически характер;
г) участие в научни конференции, семинари,
симпозиуми, кръгли маси и други форуми, как-
то и подготовка на специалисти в научната и
техническата област;
д) всички други взаимно договорени форми
на научно и научно-техническо сътрудничество.
Договарящите страни подпомагат съгласу-
ването на преки споразумения между партньо-
рите по сътрудничество, в които ще бъдат опре-
делени финансовите условия на обмена.
II. Образование
Член 4
Договарящите страни осъществяват обмен
на данни, информация и материали относно
структурата и съдържанието на образовател-
ните системи в техните страни.
Министерството на образованието и наука-
та на Република България и Министерството
на образованието и науката на Република Ма-
кедония организират размяна на експерти за
определяне на конкретните направления на
сътрудничество и документация в областта на
образованието и научните изследвания.
За тази цел договарящите страни осъщест-
вяват годишно обмен на трима експерти в об-
ластта на образованието в срок до седем дни
всеки.
Член 5
Договарящите страни подпомагат прякото
сътрудничество между различните български и
македонски средни и висши училища на всички
равнища. Размерът на обмена, видът дейности
и финансирането се договарят пряко от заинте-
ресованите институции.
Член 6
Договарящите страни отпускат всяка годи-
на на реципрочна основа четири стипендии за
пълно университетско обучение.
Член 7
Договарящите страни осигуряват ежегодно на
реципрочна основа пет стипендии за частично
университетско обучение за срок един семестър.
Член 8
Договарящите страни отпускат всяка годи-
на на реципрочна основа стипендии до 27 чове-
комесеца за следдипломно обучение със срок
от 2 до 9 месеца.
Член 9
Договарящите страни отпускат на рецип-
рочна основа ежегодно три стипендии за док-
торантура.
Член 10
Всяка от договарящите страни предоставя
в рамките на своите възможности и в съответ-
ствие с националното си законодателство сти-